ઇ.સ. ૧૯૮૧ ની જિલ્લાપંચાયતની ચૂંટણીમાં વડગામ સીટ ઉપર વિજય મેળવ્યો અને તા. ૨૭.૦૧.૧૯૮૧ ના રોજ બનાસકાંઠા જિલ્લા પંચાયતના બિન હરીફ પ્રમુખ તરીકે નિયુક્ત થયા. જિલ્લા પંચાયત પ્રમુખ તરીકે આગવી સૂઝબુઝ થી જિલ્લાને પારદર્શક ભ્રષ્ટાચારરહિત, કાર્યક્ષમ વહિવટ આપ્યો, લોકપ્રશ્નોનું ત્વરિત નિરાકરણ માટે સંન્નિષ્ઠ પ્રયત્નો કર્યા. જિલ્લા વિકાસના કામોને અગ્રતા આપી. તેઓશ્રીએ ફક્ત બનાસકાંઠા જિલ્લામાં જ નહી સમગ્ર રાજ્યમાં એક અનેરી લોક ચાહના પ્રાપ્ત કરી.